Hem passat una setmana a Praga que vàrem començar amb màniga curta i aire condicionat, però que va canviar a pluja i una temperatura al carrer de 6 graus.
Per sort l'apartament de Sarah està perfectament equipat per a qualsevol condició climàtica.
La ubicació, molt a prop de la Plaça Wenceslau, és idònia per fer els desplaçaments a peu, doncs tot queda a prop i en canvi no és gens sorollós.
El vam trobar exquisidament net, tot i que estaven fent obres generals a l'edifici, que per cert, quan les acabin pot quedar preciós.
Està decorat amb molt de gust, modern i elegant.
Disposa de tot el que es pugui necessitar, Un llit immens amb vistes al cel de Praga, l'armari encara més gran. Smart TV, WiFi, etc
Els mobles de la cuina són de primera qualitat i d'accionament elèctric. I tenen cafetera de càpsules!
El bany disposa de terra calefactat, ideal per a quan fa fred. Per la nit deixàvem les sabates mullades a causa de la pluja i a l'endemà eren eixutes. Genial!
La rentadora es troba al mateix apartament, no en zona comú. També l'estenedor, la planxa i la taula de planxar.
Pels trasllats a l'aeroport ens van facilitar un transport que va resultar perfecte.
Tenen editat un llibret amb tot el que el viatger pot necessitar saber de Praga i els voltants de l'apartament.
Senzillament genial! El recomano!